
ΤΕΥΧΟΣ Π ΡΩΤΟ Αρ. Φύλλου 117 

19 Μαΐου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

76. Τροποποίηση του π.δ. 88/1999 «Ελάχιστες προ¬ 
διαγραφές για την οργάνωση του χρόνου εργα¬ 
σίας σε συμμόρφωση με την οδηγία 93/104/ΕΚ» 
(Φ.Ε.Κ. 94 Α') σε συμμόρφωση με την οδηγία 
2000/34/ΕΚ του Ευρωπαϊκού Κοινοβουλίου και 
του Συμβουλίου. 1 

ΑΠΟΦΑΣΕΙΣ 

Έγκριση συγχώνευσης της «ΩΜΕΓΑ ΤΡΑΠΕ ΖΑ Α.Ε.» με 
την εταιρεία «4Ε ΑΝΩΝΥΜΗ ΕΤΑΙΡΕΙΑ ΕΠΙΧΕΙΡΗΜΑ¬ 
ΤΙΚΟΥ ΚΕΦΑΛΑΙΟΥ», με απορρόφηση της δεύτερης 
από την πρώτη. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 76 
Τροποποίηση του π.δ. 88/1999 «Ελάχιστες προδιαγρα¬ 
φές για την οργάνωση του χρόνου εργασίας σε συμ¬ 
μόρφωση με την οδηγία 93/104/ΕΚ» (Φ.Ε.Κ. 94 Α') σε 
συμμόρφωση με την οδηγία 2000/34/ΕΚτου Ευρωπαϊ¬ 
κού Κοινοβουλίου και του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 3 του ν. 1338/1983 (34 Α), όπως αυτό αντι- 
καταστάθηκεμετο άρθρο 65του ν. 1892/1990 (101 Α), και 
των άρθρων 1 και 4του ν. 1338/1983, όπως αυτά αντικατα- 
στάθηκανμετο άρθρο 6παρ. 4 του ν. 1440/1984 (70 Α) και 
τροποποιήθηκαν μετά άρθρα 7του ν. 1775/1988 (101 Α), 
31 του ν. 2076/1992 (130 Α), 19του ν. 2367/1995 (261 Α) και 
22του ν. 2879/2000 (21 Α) (ΠΈ. 91.2004) και 

β. Της παραγράφου 2 του άρθρου δευτέρου του ν. 
2077/1992 «Κύρωση της συνθήκης για την Ευρωπαϊκή 
Ένωση και των σχετικών πρωτοκόλλων και δηλώσεων 
που περιλαμβάνονται στηντελική Πράξη» (136 Α). 


2. Τις διατάξεις του άρθρου 36 του ν. 1568/1985 «Υγιει¬ 
νή και ασφάλεια των εργαζομένων» (177 Α). 

3. Τις διατάξεις του άρθρου 39 του ν. 1836/1989 «Προώ¬ 
θηση της απασχόλησης και της επαγγελματικής κατάρτι¬ 
σης και άλλες διατάξεις» (79 Α). 

4. Την με αριθμό 13/13.12.2004 γνώμη του Συμβουλίου 
Υγιεινής και Ασφάλειας της Εργασίας. 

5. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (137 Α), που προστέ¬ 
θηκε με το άρθρο 27του ν. 2081 /1992 «Ρύθμιση του θεσμού 
των Επιμελητηρίων κ.λπ.» (154 Α) καιαντικαταστάθηκεαπό 
το άρθρο 1 παράγραφος 2ατου ν. 2469/1997 (38 Α). 

6. Ότι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του προϋ¬ 
πολογισμού του Υπουργείου Απασχόλησης και Κοινωνι¬ 
κής Προστασίας ή του κρατικού προϋπολογισμού ή προ¬ 
ϋπολογισμού ΝΠΔΔ. 

7. Την με αριθμό 248/2004 γνωμοδότηση του Συμβουλί¬ 
ου Επικράτειας, μετά από πρόταση των Υπουργών Εσω¬ 
τερικών, Δημόσιας Διοίκησης και Αποκέντρωσης, Οικονο¬ 
μίας και Οικονομικών, Εθνικής Άμυνας, Ανάπτυξης, Απα¬ 
σχόλησης και Κοινωνικής Προστασίας, Υγείας και 
Κοινωνικής Αλληλεγγύης, Αγροτικής Ανάπτυξης και Τρο¬ 
φίμων, Μεταφορών και Επικοινωνιών, Δημόσιας Τάξης 
και Εμπορικής Ναυτιλίας: 

Άρθρο 1 

(άρθρο 1 παράγραφος 1 και 4 της Οδηγίας) 
Σκοπός - Αντικείμενο - Πεδίο εφαρμογής 

1. Οι παράγραφοι 3 και 4 του άρθρου 1 του Π.Δ.88/1999 
αντικαθίστανται ως εξής: 

«3. Οι διατάξεις του παρόντος διατάγματος εφαρμόζο¬ 
νται σε όλες τις επιχειρήσεις, εγκαταστάσεις, εκμεταλ¬ 
λεύσεις και εργασίες του ιδιωτικού και του δημοσίου το¬ 
μέα κατά την έννοια του άρθρου 1 (παράγραφος 3) του 
π.δ. 17/1996 «Μέτρα για τη βελτίωση της ασφάλειας και 
της υγείας των εργαζομένων κατά την εργασία σε συμ¬ 
μόρφωση με τις οδηγίες 89/391 /ΕΟΚ και 91 /383/ΕΟΚ» (11 
Α), με την επιφύλαξη του άρθρου 14 του παρόντος δια¬ 
τάγματος. Επίσης εφαρμόζονται και στο ένστολο προσω¬ 
πικό των ενόπλων δυνάμεων και των σωμάτων ασφαλείας 
με εξαίρεση ορισμένες δραστηριότητες του προσωπικού 
αυτού που παρουσιάζουν εγγενείς ιδιαιτερότητες. Στην 
περίπτωση αυτή: α) για το ένστολο προσωπικό των ενό¬ 
πλων δυνάμεων θα πρέπει να εξασφαλίζεται κατά το δυ- 

νατόν η υγεία και η ασφάλεια των εργαζομένων στα πλαί¬ 
σια των διατάξεων της σχετικής νομοθεσίας β) για το έν¬ 
στολο προσωπικό των σωμάτων ασφαλείας έχουν εφαρ¬ 
μογή οι διατάξεις του άρθρου 36 του ν. 1568/1985 (Αρ. 9 
του ν. 3144/2003, ΦΕΚ 111 Α/8.5.2003). 

4. Οι διατάξεις του παρόντος δεν εφαρμόζονται στους 
ναυτικούς, όπως ορίζονται στο π.δ. 152/2003 «περί οργά¬ 
νωσης του χρόνου εργασίας των ναυτικών σε συμμόρ¬ 
φωση προς τις Οδηγίες 1999/63/ΕΚ και 1999/95/ΕΚ» (124 
Α), μετηνεπιφύλαξητουάρθρου2παράγραφος9, καθώς 
και στο οικιακό προσωπικό». 

2. Στο άρθρο 1 του ίδιου Προεδρικού Διατάγματος προ¬ 
στίθεται νέα παράγραφος με αριθμό 5 ως εξής: 

«Οι διατάξεις του παρόντος δεν εφαρμόζονται εφόσον 
άλλες διατάξεις, οι οποίες αφορούν σε σχετικές κοινοτι¬ 
κές πράξεις, περιλαμβάνουν ειδικότερες απαιτήσεις περί 
οργανώσεως του χρόνου εργασίας για ορισμένες επαγ¬ 
γελματικές ασχολίες ή δραστηριότητες». 

Άρθρο 2 

(άρθρο 1 παράγραφος 2 της Οδηγίας) 

Ορισμοί 

Στο τέλος του άρθρου 2 του π.δ. 88/1999 προστίθενται 
οι ακόλουθες περιπτώσεις: 

« 8. Μετακινούμενος εργαζόμενος : Κάθε εργαζόμενος 
ο οποίος απασχολείται ως μέλος του ταξιδεύοντος ή ιπτα¬ 
μένου προσωπικού μιας επιχείρησης η οποία παρέχει υπη¬ 
ρεσίες μεταφορών επιβατών ή εμπορευμάτων οδικώς, αε¬ 
ροπορικώς ή δια μέσου εσωτερικών πλωτών οδών. 

9. Δραστηριότητα ανοικτής θάλασσας : Η δραστηριό¬ 
τητα η οποία εκτελείται κυρίως επάνω σε εγκαταστάσεις 
ανοικτής θάλασσας (στις οποίες περιλαμβάνονται τα θα¬ 
λάσσια γεωτρύπανα) ή από αυτές, και συνδέεται άμεσα ή 
έμμεσα με την αναζήτηση, την εξόρυξη ή την εκμετάλ¬ 
λευση των ορυκτών πόρων, συμπεριλαμβανομένων των 
υδρογονανθράκων, καθώς και τις καταδύσεις που συνδέ¬ 
ονται με αυτές τις δραστηριότητες, είτε γίνονται από 
εγκαταστάσεις ανοικτής θαλάσσης είτε από πλοίο. 

10. Επαρκής χρόνος ανάπαυσης: η πραγματική κατά¬ 
σταση κατά την οποία οι εργαζόμενοι έχουν τακτικές πε¬ 
ριόδους ανάπαυσης, των οποίων η διάρκεια εκφράζεται 
σε μονάδες χρόνου και οι οποίες είναι επαρκώς μακρές 
και συνεχείς, ώστε να εξασφαλίζουν ότι οι εργαζόμενοι 
δεν θα προκαλούν σωματικές βλάβες στους ίδιους, σε συ¬ 
ναδέλφους τους ή σε τρίτους και ότι δεν θα βλάπτουν την 
υγεία τους, βραχυπρόθεσμα ή μακροπρόθεσμα, λόγω κό¬ 
πωσης ή άτακτων ρυθμών εργασίας». 

Άρθρο 3 

(άρθρο 1 παράγραφος 3 της Οδηγίας) 
Εβδομαδιαία ανάπαυση 

Το άρθρο 5 του π.δ. 88/1999 αντικαθίσταται ως εξής: 

«Στους εργαζόμενους εξασφαλίζεται ανά εβδομάδα, 
ελάχιστη περίοδος συνεχούς ανάπαυσης εικοσιτεσσάρων 
(24) ωρών, η οποία συμπεριλαμβάνει κατ’αρχήντην Κυρια¬ 
κή, ανάλογα με τις ισχύουσες για κάθε κατηγορία εργαζό¬ 
μενων διατάξεις της εργατικής νομοθεσίας και πρακτικές, 
στις οποίες προστίθενται οι δώδεκα (12) συνεχείς ώρες της 
ημερήσιας ανάπαυσης του άρθρου 3 του παρόντος. 

Αν δικαιολογείται για αντικειμενικούς ή τεχνικούς λό¬ 
γους ή από τις συνθήκες οργάνωσης της εργασίας μπο¬ 
ρεί να ορισθεί ελάχιστη περίοδος ανάπαυσης εικοσιτεσ- 
σάρων (24) ωρών. 


Όπου προβλέπεται από τις οικείες διατάξεις η Κυριακή, 
ως ημέρα εβδομαδιαίας ανάπαυσης, αυτή αρχίζει την 
00:01 ώρα και λήγει την 24:00 ώρα. Για τους εργαζόμε¬ 
νους σε δραστηριότητες που λειτουργούν ολόκληρο το 
εικοσιτετράωρο με σύστημα διαδοχικών ομάδων εργα¬ 
σίας, η Κυριακή, μπορεί να αρχίζει την 06:00 ώρα ή την 
07:00 ώρα και να λήγει την αντίστοιχη ώρα της Δευτέρας. 

Οι ρυθμίσεις των αμέσως προηγούμενων δύο εδαφίων 
ισχύουν αναλόγως και σε όσες περιπτώσεις, ως ημέρα 
εβδομαδιαίας ανάπαυσης προβλέπεται από την οικεία νο¬ 
μοθεσία άλλη ημέρα εκτός της Κυριακής». 

Άρθρο 4 

(άρθρο 1 παράγραφος 5 της Οδηγίας) 
Παρεκκλίσεις 

Η υποπαράγραφος2.1 του άρθρου 14 του π.δ. 88/1999 
αντικαθίσταται ως ακολούθως: 

«2.1. από τα άρθρα 3,4,5,8 : 

α) Γιατις δραστηριότητες που χαρακτηρίζονται απάτην 
απόσταση ανάμεσα στουςτόπους εργασίας και κατοικίας 
του εργαζομένου, όπως οι δραστηριότητες ανοικτής θά¬ 
λασσας ή από την απόσταση ανάμεσα στους διαφόρους 
τόπους εργασίας αυτού. 

β) Γ ιατις δραστηριότητες φύλαξης και επίβλεψης που χα¬ 
ράκτη ρίζονται από την ανάγκη συνεχούς παρουσίας για την 
προστασίατων αγαθών καιτωνπροσώπων, ιδίως ότανπρό- 
κειται για φύλακες και θυρωρούς ή επιχειρήσεις φύλαξης. 

γ) Για τις δραστηριότητες που χαρακτηρίζονται από την 
ανάγκη να εξασφαλιστεί η συνέχεια της υπηρεσίας ή της 
παραγωγής, ιδίως: 

ί) Γ ιατις υπηρεσίες τις σχετικές με την υποδοχή, την νο¬ 
σηλεία και ή την περίθαλψη που παρέχονται από νοσοκο¬ 
μεία ή παρόμοια ιδρύματα, συμπεριλαμβανομένων των 
δραστηριοτήτων των ειδικευομένων ιατρών, από ιδρύμα¬ 
τα διαμονής και από φυλακές 
ϋ) για εργαζομένους στους λιμένες και τους αερολιμένες, 
ίϋ) γιατις υπηρεσίες τύπου, ραδιοφωνίας, τηλεόρασης, 
κινηματογράφου, ταχυδρομείων ή τηλεπικοινωνιών, τις 
υπηρεσίες ασθενοφόρων, τις πυροσβεστικές υπηρεσίες 
ή την πολιτική άμυνα 

ϊν) για υπηρεσίες παραγωγής, μεταφοράς και διανομής 
φωταερίου, ύδατος ή ηλεκτρισμού, τις υπηρεσίες αποκο¬ 
μιδής οικιακών απορριμμάτων ή τις εγκαταστάσεις απο¬ 
τέφρωσης 

ν) για τις βιομηχανίες όπου είναι αδύνατο να διακοπεί η 
εργασία για τεχνικούς λόγους 
νί) γιατις δραστηριότητες έρευνας και ανάπτυξης 
νϋ) για την γεωργία 

νίϋ) για τους εργαζόμενους, οι οποίοι ασχολούνται με 
την μεταφορά επιβατών με τακτικές αστικές μεταφορές 
δ) σε περίπτωση προβλέψιμης αύξησης του φόρτου ερ¬ 
γασίας ιδίως: 
ί) στην γεωργία 
ϋ) στον τουρισμό 
ίϋ) στα ταχυδρομεία 

ε) για το προσωπικό που εργάζεται στον τομέα των σι¬ 
δηροδρομικών μεταφορών: 
ί) οι δραστηριότητες του οποίου είναι διαλείπουσες 
ϋ) το οποίο δαπανάτο χρόνο εργασίαςτου επιβαίνοντας 
στους συρμούς ή 

ίϋ) οι δραστηριότητες του οποίου συνδέονται με τα 
ωράρια των μεταφορών και την εξασφάλιση της συνέχει¬ 
ας και της κανονικότητας της συγκοινωνίας». 

Άρθρο 5 

(άρθρο 1 παράγραφος 6 της Οδηγίας) 
Ασκούμενοι γιατροί 

Μετά την υποπαράγραφο 2.3 του άρθρου 14 του π.δ. 
88/1999 προστίθεται νέα υποπαράγραφος ως ακολούθως: 

«2.4. από το άρθρο 6 για την περίπτωση των ασκούμε¬ 
νων (ειδικευόμενων) γιατρών: 

α) Από την 1η Αυγούστου 2004 και για μία μεταβατική 
περίοδο πέντε ετών, ο χρόνος εβδομαδιαίας εργασίας 
των ειδικευόμενων γιατρών, ανά περίοδο όχι μεγαλύτερη 
των δώδεκα μηνών, δεν μπορεί να υπερβαίνει τις πενήντα 
οκτώ (58) ώρες κατά μέσο όρο, κατά τα τρία πρώτα έτη 
(από 1.8.2004 μέχρι 31.7.2007) και τις πενήντα έξι (56) 
ώρες κατά τα επόμενα δύο έτη (από 1.8.2007 μέχρι 
31.7.2009), συμπεριλαμβανομένων των υπερωριών. 

β) Από την 1 η Αυγούστου 2009 και μέχρι 311ουλίου 2012 
ο χρόνος εβδομαδιαίας εργασίας των ειδικευομένων για¬ 
τρών, ανά περίοδο έξι (6) μηνών, δεν μπορεί να υπερβαί¬ 
νει τις πενήντα δύο (52) ώρες κατά μέσο όρο, με την επι¬ 
φύλαξη τηςτήρησηςτηςπροβλεπόμενης από την Οδηγία 
σχετικής διαδικασίας». 

Άρθρο 6 

(άρθρο 1 παράγραφος 7 της Οδηγίας) 

Διατάξεις για μετακινούμενους εργαζόμενους και για 
εργαζόμενους σε δραστηριότητες ανοικτής θάλασσας 

Μετά το άρθρο 14τουπ.δ. 88/1999 προστίθενται δύο νέα 
άρθρα με αριθμούς 14α και 14β που έχουν ως ακολούθως: 

Άρθρο 14α 

Μετακινούμενοι εργαζόμενοι και δραστηριότητες 
ανοικτής θάλασσας 

1. Οι διατάξεις των άρθρων 3,4,5 και 8 δεν εφαρμόζο¬ 
νται στους μετακινούμενους εργαζόμενους. 

2. Οι μετακινούμενοι εργαζόμενοι δικαιούνται επαρκή 
ανάπαυση, ώστε, κατά μέσο όρο και σε περίοδο αναφο¬ 
ράς 12 μηνών, οι ώρες εβδομαδιαίας εργασίας να μην 
υπερβαίνουν τις 48 ώρες, συμπεριλαμβανομένων των 
υπερωριών. 

Άρθρο14β 

Εργαζόμενοι σε αλιευτικά πλοία 

1. Οι διατάξεις των άρθρων 3, 4, 5, 6 και 8 δεν ισχύουν 
για τους εργαζόμενους στα αλιευτικά πλοία που φέρουν 
Ελληνική σημαία. 

2. Όλοι οι εργαζόμενοι σε αλιευτικά πλοία που φέρουν 
Ελληνική σημαία, δικαιούνται επαρκή ανάπαυση ώστε κα¬ 
τά μέσο όρο και σε περίοδο αναφοράς 12 μηνών, οι ώρες 
εβδομαδιαίας εργασίας να περιορίζονται στις 48 ώρες. 

Για την προστασία της ασφάλειας και της υγείας των 
εργαζόμενων σε αλιευτικά πλοία που φέρουν Ελληνική 
σημαία, ο μέγιστος αριθμός ωρών εργασίας ή ο ελάχι¬ 
στος αριθμός ωρών ανάπαυσης, ορίζονται εντός των ακο¬ 
λούθων ορίων: 

α) μέγιστος αριθμός ωρών εργασίας των οποίων δεν 
επιτρέπεται η υπέρβαση: 

ί) δεκατέσσερις ώρες, σε οποιαδήποτε χρονική περίοδο 
24 ωρών και 

ϋ) 72 ώρες σε οποιαδήποτε χρονική περίοδο επτά ημε¬ 
ρών, είτε 

β) ελάχιστος αριθμός ωρών ανάπαυσης, οι οποίες δεν 
επιτρέπεται να είναι λιγότερες από: 


ί) δέκα ώρες, σε οποιαδήποτε χρονική περίοδο 24 ωρών 
και 

ϋ) 77 ώρες, σε οποιαδήποτε χρονική περίοδο επτά ημε¬ 
ρών. 

Ο μέγιστος αριθμός ωρών εργασίας ή ο ελάχιστος αριθ¬ 
μός ωρών ανάπαυσης εντός των πιο πάνω ορίων, μπο¬ 
ρούν να καθορίζονται με συλλογικές συμβάσεις. 

Οι ώρες ανάπαυσης επιτρέπεται να διαιρούνται σε δύο 
το πολύ περιόδους, από τις οποίες η μία θα διαρκεί του¬ 
λάχιστον έξι ώρες, το δε ενδιάμεσο διάστημα, μεταξύ δύο 
διαδοχικών περιόδων ανάπαυσης, δεν θα υπερβαίνει τις 
δεκατέσσερις ώρες. 

3. Σε αλιευτικά πλοία τα οποία φέρουν Ελληνική σημαία 
επιτρέπεται, για αντικειμενικούς ή τεχνικούς λόγους ή λό¬ 
γους που αφορούν, την οργάνωση της εργασίας, όπως με 
συλλογικές συμβάσεις να προβλέπονται εξαιρέσεις - πα¬ 
ρεκκλίσεις από τα όρια που καθορίζονται στην παράγρα¬ 
φο 2. Οι εξαιρέσεις - παρεκκλίσεις αυτές, κατά το δυνα¬ 
τόν θα ακολουθούν τα καθορισμένα όρια αλλά μπορούν 
να λαμβάνουν υπόψη συχνότερες ή μεγαλύτερες περιό¬ 
δους άδειας ή τη χορήγηση αντισταθμιστικής άδειας 
στους εργαζόμενους ή το γεγονός της ανάπαυσης των 
εργαζομένων κατά το χρόνο μη δραστηριοποίησης του 
αλιευτικού. 

4. Ο πλοίαρχος αλιευτικού πλοίου έχει το δικαίωμα να 
απαιτεί από εργαζόμενο στο πλοίο να εκτελεί όσες ώρες 
εργασίας απαιτούνται για την άμεση ασφάλεια του πλοί¬ 
ου, των προσώπων που επιβαίνουν στο πλοίο ή του φορ¬ 
τίου ή για την παροχή βοήθειας σε άλλα πλοία ή πρόσω¬ 
πα που βρίσκονται σε κατάσταση κινδύνου στη θάλασσα. 

5. Οι εργαζόμενοι σε αλιευτικά πλοία τα οποία σύμφωνα 
με την ισχύουσα νομοθεσία απαγορεύεται να δραστηριο¬ 
ποιούνται για χρονική περίοδο που υπερβαίνει τον ένα μή¬ 
να εντός του ημερολογιακού έτους, λαμβάνουντην ετήσια 
άδειά τους σύμφωνα με τον άρθρο 7 εντός της χρονικής 
αυτής περιόδου μη δραστηριοποίησης του πλοίου. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από την δη¬ 
μοσίευσή του στην εφημερίδα της Κυβερνήσεως. 

Στο Υπουργό Απασχόλησης και Κοινωνικής Προστα¬ 
σίας αναθέτουμε τη δημοσίευση και την εκτέλεση του πα¬ 
ρόντος διατάγματος. 


Αθήνα, 18 Μάίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

ΠΡΟΚΟΠΗΣ ΠΑΥΛΟΠΟΥΛΟΣ 

ΕΘΝΙΚΗΣ ΑΜΥΝΑΣ 

ΣΠΗΛΙΟΣ ΣΠΗΛΙΩΤΟΠΟΥΛΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ 

ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

ΝΙΚΗΤΑΣ ΚΑΚΛΑΜΑΝΗΣ 

ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

ΜΙΧΑΗΛ - ΓΕΩΡΓΙΟΣ ΛΙΑΠΗΣ 


ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΜΑΝΩΛΗΣ ΚΕΦΑΛΟΓΙΑΝΝΗΣ 




1854 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΠΟΦΑΣΕΙΣ 

( 2 ) 

Έγκριση συγχώνευσης της «ΩΜΕΓΑ ΤΡΑΠΕΖΑ Α.Ε.» με 
την εταιρεία «4Ε ΑΝΩΝΥΜΗ ΕΤΑΙΡΕΙΑ ΕΠΙΧΕΙΡΗΜΑ¬ 
ΤΙΚΟΥ ΚΕΦΑΛΑΙΟΥ», με απορρόφηση της δεύτερης 
από την πρώτη. 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 197/28.4.2005, θέμα 1). 

Αφού έλαβε υπόψη: 

α) Τις διατάξεις του ν. 2076/1992 «ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις», όπως ισχύει. 

β) Τις διατάξεις του άρθρου 16 του ν. 2515/1997 περί 
συγχώνευσης πιστωτικών ιδρυμάτων, όπως τροποποιή¬ 
θηκε και συμπληρώθηκε με το άρθρο 12 του ν. 2744/1999. 

γ) Τις διατάξεις των άρθρων 68, παρ. 2,69,70 και 72 - 77 
του κ.ν. 2190/1920 καιτων άρθρων 1 - 5του ν. 2166/1993, 
όπως ισχύει. 

δ) Το από 6.4.2005 (ΑΠ 2570) έγγραφο της «ΩΜΕΓΑ 
ΤΡΑΠΕΖΑ Α.Ε.», συνοδευόμενο απόταπροβλεπόμεναδι- 
καιολογητικά, με το οποίο ζητεί την έγκριση για τη συγ¬ 


χώνευση με απορρόφηση της εταιρείας «4Ε ΑΝΩΝΥΜΗ 
ΕΤΑΙΡΕΙΑ ΕΠΙΧΕΙΡΗΜΑΤΙΚΟΥ ΚΕΦΑΛΑΙΟΥ «, 

ε) Το Κ2-4598/13.4.2005 (ΑΠ 2959) έγγραφο του Υπουρ¬ 
γείου Ανάπτυξης, με το οποίο ανακοινώνεται η καταχώρι¬ 
ση στο Μητρώο Ανωνύμων Εταιρειών του από 28.3.2005 
Σχεδίου Σύμβασης Συγχώνευσης των δύο προαναφερό- 
μενων εταιρειών, 

στ) Το από 25.4.2005 σχετικό εισηγητικό σημείωμα της 
Διεύθυνσης Εποπτείας Πιστωτικού Συστήματος της Τρά¬ 
πεζας της Ελλάδος, αποφάσισε τα ακόλουθα: 

Εγκρίνεται η συ γχώνευ ση της « Ω Μ Ε ΓΑ ΤΡΑΠ ΕΖΑ Α. Ε.» 
με την εταιρεία «4Ε ΑΝΩΝΥΜΗ ΕΤΑΙΡΕΙΑ ΕΠΙΧΕΙΡΗΜΑΤΙ¬ 
ΚΟΥ ΚΕΦΑΛΑΙΟΥ», με απορρόφηση της δεύτερης από 
τηνπρώτη, στο πλαίσιο των διατάξεωντου άρθρου 16του 
ν. 2515/1997, όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 
Ακριβές αντίγραφο 
Αθήνα, 12 Μάίου 2005 
Ο Γ ραμματέας 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




